Veronica Leo

Anna Veronica Leo (s. 31. heinäkuuta 1935 Helsinki) on suomenruotsalainen kirjailija ja kuvittaja. Hän on kirjoittanut 11 lastenkirjaa, kääntänyt kaksi ja kuvittanut lukuisia muita. Hän on piirtänyt Hufvudstadsbladetiin ja suunnitellut teatteripuvustuksia.

Veronica Leo on nukketeatteritaiteilija Mona Leon tytär. Hän opiskeli Taideteollisessa korkeakoulussa 1953–1956. Myöhemmin hän muutti Ruotsiin. Leo oli naimisissa vuosina 1959–1970 Anders Hongellin kanssa, ja heillä on kolme lasta. Leo asuu Upsalassa.

Kirjassa Oravan silmät Leo kertoo omia lapsuudenmuistikuviaan Helsingin pommituksista.

Lähteet 

Elävät henkilöt
Vuonna 1935 syntyneet
Suomalaiset kuvittajat
Suomenruotsalaiset kirjailijat